text.text: وينو السيف متع المسيح؟
text.text_idx: #000001
text.text: قعدت نستنّى في صف طويل ومكنتش عارف هالصف وين باش يوصّلني. وقت وصلت في الاخر لقيت سيوف محطوطة في بيوت من بلاّر. هذا المتحف متع قصر طوب قابي في اسطنبول في تركيا اللّي فيه ثمانية سيوفا متع النبي محمّد (التّاسع موجود في مصر) وفيه زادا السيوفا متع الصحابة اللي محطوطين في بيت الامانات المقدسة غادي.
text.text_idx: #000002
text.text: أنا هكّاكة وجاتني فكرة في مخّي: “ياخي وينو مالا السيف متع المسيح؟”.. كنت نعرف الجواب على السؤال هذا ماللّول. مفمّا حتّى متحف في العالم هذا فيه سيف للمسيح على خاطر مفمّا شي في التاريخ والاّ في لاانجيل يحكي انّو المسيح ملك في حياتو سيف.
text.text_idx: #000003
text.text: وقتلّي حاول الجنود باش يوقفو المسيح ويقتلوه جا واحد مالتلامذه متاعو وجبد سيفو وضرب العبد متع أعلى واحد في رؤساء الكهّان وقصّلو وذْنو ياخي قالّو يسوع:
text.text_idx: #000005
text.text: ومن بعد شوية جا الحاكم الروماني بيلاطس يسأل في يسوع المسيح ووقتها جاوبو يسوع وقالّو:
text.text_idx: #000006
text.text: المفتاح راهو هو الإيمان وقبول محبّة ربّي وهذاكا علاش مافمّا حد ينجّم يغصّب على حد اخر انّو يؤمن. ربّي ورّانا قدّاش هو يحترم حرّيتنا واعطى لكلّ واحد الحرّيه الكامله باش يقبل ولاّ يرفض محبّة ربّي اللّي من غير شروط. الله يلوّج على عباد يتبعوه بالحق وبقلوب صادقة ومش عباد يتبعو فيه خاطر خايفين منّو.
text.text_idx: #000008
text.text: تشوف اللّي يسوع ضعيف على خاطر معندوش سيف؟؟ أحنا الكل نعرفو انّو يسوع المسيح تكلّم بالحق من غير خوف وجا ضدّ القادة المتديّنين اللّي كانوا لاهين بالمظهر متاعهم البرّاني على حساب قلوبهم اللّي من داخل مّسخة. يسوع تكلّم بصوت عالي قدّام الكل ومن غير خوف وقال كلمة الحق وهو عارف اللّي هوما باش يقتلوه. فمّا أكثر من هكّا شجاعة؟
text.text_idx: #000009
text.text: أهاوكا قال باش يجيب سيف، مش معنتها هذا اللّي هو كان عندو سيف؟
text.text_idx: #000011
text.text: يسوع فسّرها الجملة هذي وقال انّو هذا السيف معناه العلاقات اللّي بينّا وبين العباد. خاطر وقت اللّي نقرّرو باش نتبّعوه فمّا برشا باش يجيو ضدّنا وممكن يضطهدونا ويبعدونا من حياتهم حتّى ناس من عايلاتنا. صحيح المسيح ما يحبّش هذا يصير وديما كان يوصّي انّو نحبّو الناس الكل أما هو حبّ يحذّرنا انّو اللّي باش يتبعو باش يكرهوه برشا اخرين.
text.text_idx: #000012
text.text: وقتلّي زرت مدرّج متاع قرطاج الأثري تذكّرت السكان الاولانين متع تونس واللّي ماتوا شهداء على خاطرهم كانوا مؤمنين بالمسيح (
  تنجّم تقرا حكايتهم هوني
  ). هذا هو الثمن اللّي دفعوه برشا عباد حتّى لتوّا على خاطرهم تبّعو المسيح في حياتهم.
text.text_idx: #000013
text.text: وهوني نحب نسألك حاجة: انت مستعدّ اتبّع المسيح وهو من غير حتّى سيف؟
text.text_idx: #000015
text.text: لو تحب تعرف أكثر على يسوع المسيح تنجّم تبدا تقرا الانجيل بحسب متّى من هوني
  وتقرّر بنفسك لو المسيح شخصيّة ضعيفة وإلاّ هو أكثر واحد شجاعة في العالم. تنجّم تتشارك مع صحابك في رحلك البحث والقرار متاعك.
text.text_idx: #000016